3. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 411/7/54482 της 5/30 Ιουν.  1975 (ΦΕΚ Β' 697) Περί καθορισμού του τρόπου καταβολής χρηματικής ενισχύσεως δια την μερικήν ή ολικήν απαλλαγήν εκ των διδάκτρων των επιμελών σπουδαστών των Ανωτέρων Ιδιωτικών Σχολών. Έχοντες υπ' όψει: 1)Τας διατάξεις του άρθρ. 20 του Νόμ. 28/1914 2)Του άρθρ. 11 του Νόμ. 1813/1920. 3)Του Νόμ. 5197/1931. 4)Τον Α.Ν. 1813/1939. 5)Το Ν.Δ. 1097/1942 ως ετροποποιήθη δια του Ν.Δ. 2628/1953. 6)Το Ν.Δ. 3971/1959 και το Ν.Δ. 3973/1959. 7)Το Ν.Δ. 4564/1966. 8)Το Ν.Δ. 109/1973. 9)Την υπ' αριθ. 1871/1973 Υπουργική Απόφασιν (ΦΕΚ 79 τ.Β'), αποφασίζομεν: Άρθρ.1.-Τα εκάστοτε χορηγούμενα χρηματικά ποσά εκ του Κρατικού Προϋπολογισμού προς επιχορήγησιν των Ανωτέρων Ιδιωτικών Τεχνικών Σχολών διατίθενται δια την ολικήν ή μερικήν απαλλαγήν εκ των διδάκτρων των επιμελών σπουδαστών των φοιτώντων εις τας εν λόγω Σχολάς διετούς, τριετούς ή τετραετούς φοιτήσεως. Άρθρ.10.-1.Εξαιρετικώς δια το σχολικόν έτος 1974-1975 η ως άνω επιχορήγησις θα καταβληθή μέχρι τέλους Ιουλ. 1975 εις τους σπουδαστάς της Α' Τάξεως οίτινες δικαιούνται συμμετοχής εις τας προαγωγικάς εξετάσεις πρώτης περιόδου, εις τους σπουδαστάς των λοιπών τάξεων, εφ' όσον το πρώτον ενεγράφησαν εμπροθέσμως εις την τάξιν των κατά το εν λόγω σχολικόν έτος, ως και εις τους λόγω στρατεύσεως απολέσαντας το έτος σπουδών. "Εις ας περιπτώσεις αι προαγωγικαί εξετάσεις πρώτης περιόδου τω σπουδαστών της Α' τάξεως δια το σχολικόν έτος 1974-75 διενεργούνται κατά Σεπτ. 1975 η ως άνω επιχορήγησις καταβάλλεται μέχρι τέλους Οκτ. 1975". Το ανωτέρω εντός « » εδάφιον προσετέθη δια της υπ' αριθ. Φ. 411/14/75133 της 1/14 Αυγ. 1975 (ΦΕΚ Β' 874) αποφ. Υπ. Παιδείας. 2.Αι κατά τας διατάξεις του άρθρ. 5 του παρόντος καταστάσεις των δικαιουμένων επιχορηγήσεως σπουδαστών θα συνταχθούν ευθύς ως ο σύλλογος των καθηγητών αποφανθή περί των γενησομένων δεκτών εις τας προαγωγικάς εξετάσεις σπουδαστών του Α' έτους δια την πρώτην περίοδον εαρινού εξαμήνου. 32.Ε.ζ.3 Οργάνωση και Λειτουργία Τεχνικών Σχολών Άρθρ.2.-"1.Οι σπουδασταί των Ανωτέρων Ιδιωτικών Τεχνικών Σχολών Ηλεκτρονικών και Ναυπηγών εγγραφόμενοι και φοιτώντες κανονικώς και επιμελώς δικαιούνται επιχορηγήσεως δια την μερικήν απαλλαγήν εκ των καταβαλλομένων εις τας Σχολάς διδάκτρων, εφ' όσον ούτοι αποκτούν δικαίωμα εγγραφής εις το επόμενον έτος σπουδών. 2.Οι φοιτώντες εις το τελευταίον έτος σπουδών των δικαιούνται ωσαύτως της μερικής απαλλαγής των διδάκτρων εφ' όσον έχουν δικαίωμα συμμετοχής εις τας προαγωγικάς εξετάσεις των Σχολών των. 3.Ουδείς σπουδαστής δικαιούται της επιχορηγήσεως δια την μερικήν απαλλαγήν εκ των διδάκτρων εφ' όσον επανεγγραφή εις την αυτήν τάξιν". Η παρ. 1 αντικατεστάθη δια των ανωτέρω εδαφ. 1 – 3 δια της υπ' αριθ. 131102 της 10/12 Νοεμ. 1976 (ΦΕΚ Β' 1372) αποφ. Υπ. Παιδείας. 2.Δια πράξεως του συλλόγου των καθηγητών της Σχολής καταρτίζεται πίναξ των δικαιουμένων επιχορηγήσεως επιμελών σπουδαστών εντός δεκαημέρου από της εκδόσεως των αποτελεσμάτων της τελευταίας περιόδου των προαγωγικών εξετάσεων εκάστου έτους. Άρθρ.3.-1.Το διατιθέμενον δια τον ως άνω σκοπόν χρηματικόν ποσόν δια την απαλλαγήν εκ των διδάκτρων των επιμελών σπουδαστών καταβάλλεται εφ' άπαξ εντός του μηνός Νοεμβρίου εκάστου έτους. 2.Εφ' όσον οι σπουδασταί έχουν εξοφλήσει τας οφειλάς των εκ των διδάκτρων εις την σχολήν, αύτη καταβάλλει ολόκληρον το εισπραχθέν ποσόν εις τους δικαιούμενους τούτου σπουδαστάς. Άρθρ.4.-Το ύψος του ποσού των καταβαλλομένων διδάκτρων καθορίζεται εκάστοτε δια των εκδιδομένων παρ' ημών αποφάσεων, δι' ών εγκρίνονται αι σχετικαί δια την καταβολήν των διδάκτρων δαπάναι, κατ' αναλογίαν του ύψους των εγγραφομένων εις τον ετήσιον προϋπολογισμόν εξόδων του Υπουργείου πιστώσεων και του αριθμού των φοιτώντων εις τας Σχολάς σπουδαστών. Το άνω ποσό για το σπουδαστικό έτος 19791980 καθορίστηκε από την 21777/7255/6-20 Μαρτ. 1981 (ΦΕΚ Β' 165) απόφ. Υπ. Παιδείας και Οικονομικών. Άρθρ.5.-1.Εκάστη Σχολή συντάσσει εντός των προθεσμιών της παρ. 2 του άρθρ. 2 της παρούσης ονομαστικήν κατάστασιν εις τριπλούν δια τους δικαιουμένους επιχορηγήσεως σπουδαστάς, οίτινες εκρίθησαν ότι δικαιούνται επιχορηγήσεως δια πράξεως του συλλόγου των καθηγητών. Η κατάστασις δέον να περιλαμβάνη τα ακόλουθα στοιχεία κατά σπουδαστήν: α)Ονοματεπώνυμον. β)Όνομα πατρός. γ)Αριθμόν μαθητολογίου. δ)Έτος γεννήσεως. ε)Τάξις εις ην φοιτά. ς)Αριθμόν απουσιών. ζ)Ετησίας οικονομικάς υποχρεώσεις σπουδαστού. η)Το καθορισθέν ποσόν της ετησίας οικονομικής ενισχύσεως εκάστου σπουδαστού δι' απαλλαγήν εκ των διδάκτρων. θ)Στήλην υπογραφών. 2.Της καταστάσεως ταύτης καλούμενοι λαμβάνουν γνώσιν οι μεν αυτή εγγεγραμμένοι σπουδασταί ή οι κηδεμόνες αυτών, οίτινες και υπογράφουν ολογράφως εις την στήλην των υπογραφών, εκδιδομένης ταυτοχρόνως διπλοτύπου αποδείξεως της σχολής, εις ην αναγράφεται ότι αύτη έλαβε παρά του Υπουργείου δι' απαλλαγήν εκ των διδάκτρων του σπουδαστού, εις ον αφορά αύτη, το αναγραφόμενον εν τη αποδείξει ποσόν (το οποίον είναι ίσον προς το καθορισθέν ποσόν της ετησίας ενισχύσεως αυτού). 3.Εις το τέλος της καταστάσεως αναγράφεται  το εισπρακτέον υφ' εκάστης σχολής συνολικόν ετήσιον  ποσόν  το  οποίον  δικαιούται να λάβη αύτη. (Αντί για τη σελ. 514,17(α) Σελ. 514,17(β) Τεύχος 754 – Σελ. 119 Οργάνωση και Λειτουργία Τεχνικών Σχολών 32.Ε.ζ.3 4.Η κατάστασις θεωρείται και εις τα τρία αντίγραφα υπό του ιδιοκτήτου της Σχολής και του Διευθυντού αυτής βεβαιούντος υπευθύνως την ακρίβειαν του περιεχομένου και το γνήσιον των υπογραφών των σπουδαστών η των κηδεμόνων αυτών, εν συνεχεία δε θεωρείται και υπό του αρμοδίου Γενικού Επιθεωρητού ή Επιθεωρητού Επαγγελματικής Εκπαιδεύσεως. 5.Εκ των ως άνω ονομαστικών καταστάσεων ανά μία υποβάλλεται μέχρι τέλους Οκτωβρίου εις το Υπουργείον, Γενικήν Διεύθυνσιν Επαγγελματικής Εκπαιδεύσεως, και εις τον αρμόδιον Γενικόν Επιθεωρητήν ή Επιθεωρητήν Επαγγελματικής Εκπαιδεύσεως και η τρίτη τοποθετείται εις την εν τω αρχείω της σχολής τηρούμενον φάκελον επιχορηγήσεως ένθα και φυλάσσεται επί 11 έτη. Άρθρ.6.-Τα δια την επιχορήγησιν παρεχόμενα χρηματικά ποσά προς τας σχολάς καταβάλλονται εις τους δικαιούχους Ιδιοκτήτας ή Διευθυντάς σπουδών της σχολής δια τακτικών ενταλμάτων πληρωμής, εκδιδομένων κατά τας κειμένας διατάξεις. Άρθρ.7.-Εκάστη Σχολή τηρεί εις το αρχείον αυτής ίδιον φάκελον περιέχοντα τας αποφάσεις και τα λοιπά έγγραφα του Υπουργείου Εθνικής Παιδείας και Θρησκευμάτων, τα αφορώντα εις την επιχορήγησιν αυτής και τας σχετικάς αναφοράς της σχολής, την ονομαστικήν κατάστασιν των δικαιουμένων απαλλαγής εκ των διδάκτρων σπουδαστών, τα στελέχη των διπλοτύπων αποδείξεων λήψεως του ποσού της ετησίας επιχορηγήσεως εκάστου σπουδαστού ως και παν έτερον συναφές στοιχείον. Άρθρ.8.-1.Αι σχολαί υπόκεινται εις τον έλεγχον των αρμοδίων Γενικών Επιθεωρητών ή Επιθεωρητών Επαγγελματικής Εκπαιδεύσεως δια την ακριβή εκτέλεσιν των διατάξεων της παρούσης και την εκπλήρωσιν του σκοπού δι' ον διετέθη η προς αυτάς χρηματική επιχορήγησις. 2.Ο έλεγχος ενεργείται μέχρι του τέλους του μηνός Δεκεμβρίου εκάστου έτους και περιλαμβάνει: α)Απουσιολόγια και μαθητολόγια. β)Πράξεις του συλλόγου των καθηγητών (άρθρ. 2). γ)Ονομαστικάς καταστάσεις (άρθρ. 5). δ)Διπλότυπα αποδείξεων. ε)Λοιπά συναφή στοιχεία. 3.Μετά τον έλεγχον ο αρμόδιος Γενικός Επιθεωρητής ή Επιθεωρητής Επαγγελματικής Εκπαιδεύσεως συντάσσει πράξιν περί του γενομένου ελέγχου και των αποτελεσμάτων αυτού. 4.Εν αντίγραφον της πράξεως τοποθετεί ο ενεργήσας τον έλεγχον εις τον φάκελλον επιχορηγήσεως της σχολής και έτερον αποστέλλει εις την Γενικήν Σελ. 514,18(β) Τεύχος 754 – Σελ. 120 Διεύθυνσιν Επαγγελματικής Εκπαιδεύσεως. Το σχέδιον της ανωτέρω πράξεως φυλάσσεται εις το αρχείον του αρμοδίου Γενικού Επιθεωρητού ή Επιθεωρητού. 5.Εν περιπτώσει διαπιστώσεως ατάκτου διαχειρίσεως εκδίδεται καταλογιστική απόφασις εις βάρος του ιδιοκτήτου και του Διευθυντού της σχολής ή παντός ετέρου υπευθύνου προσώπου δια το παρανόμως ληφθέν, ποσόν όπερ εισπράττεται κατά τας διατάξεις περί εισπράξεως δημοσίων εσόδων. Παραλλήλως κινείται η νόμιμος διαδικασία δια την ποινικήν και πειθαρχικήν δίωξιν των υπευθύνων. 6.Ο κατά τας προηγουμένας παραγράφους του παρόντος άρθρου έλεγχος δύναται να ενεργηθή και υπό ετέρων οργάνων κατά τας κειμένας διατάξεις προβλεπομένων. Άρθρ.9.-1.Εντός του μηνός Οκτωβρίου εκάστου έτους οι ιδιοκτήται των Ανωτέρων Ιδιωτικών Τεχνικών Σχολών υποχρεούνται να υποβάλωσιν εις το Υπουργείον Εθνικής Παιδείας και Θρησκευμάτων, Γενικήν Διεύθυνσιν Επαγγελματικής Εκπαιδεύσεως και τον αρμόδιον Γενικόν Επιθεωρητήν, ή νόμιμον αυτού  αναπληρωτήν πίνακα των δια το αρχόμενον σχολικόν έτος πάσης φύσεως οικονομικών υποχρεώσεων των σπουδαστών. Ο πίναξ ούτος αναρτάται και εις την πινακίδα ανακοινώσεων της σχολής και παραμένει εν αυτή μέχρι πέρατος του σχολικού έτους. Διαρκούντος του σχολικού έτους δεν επιτρέπεται αύξησις των οικονομικών υποχρεώσεων των σπουδαστών έναντι της σχολής. 2.Η παράβασις των ως άνω διατάξεων συνιστά πειθαρχικόν παράπτωμα δια την Σχολήν. 